Abja-Paluoja 28. märts 2023 nr

**Vallavara võõrandamine**

Hoonestatud kinnistu Karksi-Nuia linnas, Kiviaia 17, Mulgi vald, Viljandi maakond omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada Mulgi vallale kuuluv hoonestatud kinnistu Kiviaia 17, Karksi-Nuia (katastritunnus 48001:001:0625, registriosa nr 21784650) pindalaga on 36 m2 otsustuskorras Heigo Kimmelile hinnaga 1300 ( üks tuhat kolmsada) eurot. Eelnevalt on Heigi Kimmel hoone säilimise eesmärgil paigaldanud uue katuse, mille kuluks on esitatud dokumentide alusel 798 eurot. Arvesse võttes eelpool toodud kulutusi jääks kinnistu müügi hinnaks 502 ( viissada kaks) eurot.
2. Määrata hoonestatud kinnistu võõrandamise hinnaks 502 ( viisada kaks) eurot.
3. Müügilepingu sõlmimisega seotud kulud (notaritasu, riigilõiv jmt) tasub ostja.
4. Otsus jõustub teatavakstegemisest.
5. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees